Matsudaira Katamori

ialah seorang samurai yang hidup pada zaman *[[Bakumatsu]]* dan awal hingga pertengahan era Meiji di Jepun. Beliau merupakan *[[daimyō]]* ke-9 Domain Aizu serta memegang jawatan *[[Kyoto Shugoshoku]]* (Pesuruhjaya Ketenteraan Kyoto). Pada tahun 1863, beliau telah memulakan dan menubuhkan *[[Shinsengumi]]* (yang pada awalnya dinamakan *Mibu Rōshigumi*).

Semasa Perang Boshin, beliau memimpin Domain Aizu menentang kerajaan Meiji yang baru muncul, tetapi mengalami kekalahan besar dalam Pertempuran Aizu. Bagaimanapun, nyawanya diselamatkan dan beliau kemudiannya dilantik sebagai ketua *[[kannushi]]* (pendeta utama) di Kuil Nikkō Tōshō-gū.

Beliau bersama tiga orang saudaranya, Matsudaira Sadaaki, Tokugawa Yoshikatsu dan Tokugawa Mochiharu memainkan peranan yang sangat berpengaruh dalam Pemulihan Meiji. Mereka dikenali sebagai "Empat Bersaudara Takasu" (*Takasu yon-kyōdai*, 高須四兄弟).

## Kehidupan awal
Matsudaira Katamori dilahirkan pada 15 Februari 1836 di daerah Yotsuya, Edo, di kediaman Domain Takasu. Beliau merupakan anak ketujuh kepada Matsudaira Yoshitatsu, *daimyō* Takasu, hasil perhubungan dengan seorang gundik daripada keluarga Komori. Nama kecilnya ialah Keinosuke. Walaupun Domain Takasu kecil, ia mempunyai kedudukan tinggi kerana ia merupakan cabang keluarga Tokugawa. Oleh itu, Katamori berada dalam kedudukan yang baik untuk diambil sebagai anak angkat oleh keluarga Tokugawa yang lebih tinggi.

Peluang itu datang apabila beliau diambil sebagai anak angkat oleh Matsudaira Katataka, *daimyō* ke-8 Domain Aizu, yang juga merupakan bapa saudaranya sendiri. Pada tahun 1856, Keinosuke dikahwinkan dengan puteri Katataka, Toshihime, dan selepas itu beliau menukar namanya kepada Katamori. Tidak lama kemudian, beliau diperkenalkan kepada shōgun Tokugawa Ieyoshi dan *[[Tairō]]* Ii Naosuke, serta diberi gelaran kehormatan *[[Kokushi (pegawai)|Wakasa-no-kami]]*. Katataka kemudian menghantar Katamori ke Aizu untuk dididik di akademi domain, *[[Nisshinkan]]*.

Selepas kematian Katataka pada awal tahun 1852, Katamori menjadi ketua keluarga dan *daimyō* ke-9 Domain Aizu pada usia 18 tahun. Beliau menerima gelaran rasmi *Higo-no-kami* serta pangkat *Sakonnoe-gon-shōshō* daripada istana kerajaan. Katamori juga mewarisi kedudukan penting dalam Dewan *Tamari-no-ma* di Istana Edo, iaitu tempat perbincangan hal ehwal negara bersama Majlis Tertinggi.

Pada awal pemerintahannya, Katamori berdepan cabaran besar apabila Komodor Matthew C. Perry mengetuai misi Amerika ke Teluk Edo pada tahun 1853 untuk memaksa Jepun membuka negara mereka kepada perdagangan. Keshogunan mengerahkan tentera dan kapal dari banyak domain, termasuk Aizu. Domain Aizu ditugaskan menjaga keselamatan kawasan pesisir Kazusa dan Awa serta menyediakan bot peronda semasa Perry bertemu pegawai Jepun.. Catatan ahli misi Amerika, Samuel Wells Williams mengesahkan kehadiran pasukan Aizu melalui bendera dan jaket bertanda aksara 「會」, simbol Domain Aizu pada waktu itu.

## Kerjaya sebagai Pesuruhjaya Ketenteraan Kyoto
Pada tahun 1862, tokoh politik kanan dalam keshogunan Tokugawa menubuhkan jawatan *[[Kyoto Shugoshoku]]* (Pesuruhjaya Ketenteraan Kyoto) untuk mengembalikan ketenteraman awam di bandar Kyoto, yang ketika itu dipengaruhi oleh golongan tentera *[[sonnō-jōi]]*. Pada sebelum ini, kuasa tertinggi di Kyoto dipegang oleh *[[Kyoto Shoshidai]]*, tetapi mereka gagal mengekalkan keamanan, justeru jawatan *Shugoshoku* diwujudkan untuk menggunakan kekuatan ketenteraan bagi mengatasi masalah tersebut.

Pilihan jawatan ini akhirnya jatuh kepada Matsudaira Katamori dari Domain Aizu. Walaupun pada awalnya Katamori ingin menolak atas sebab pengalaman dan kewangan, tekanan langsung dari tokoh-tokoh Shogun seperti Tokugawa Yoshinobu dan Matsudaira Yoshinaga memaksanya menerima jawatan itu, dengan berkata: "Tiada pilihan lain selain menerima, demi maruah Domain Aizu."

Sesudah menerima jawatan, Katamori menghadapi tentangan daripada dua penasihat Aizu,Saigō Tanomo dan Tanaka Tosa kerana kewangan domain yang sudah terbeban dengan pertahanan pesisir dan pengawasan Ezo. Bagaimanapun, beliau tetap meneruskan tugasnya. Pada 23 September 1862, Katamori dipanggil secara rasmi ke Istana Edo dan diberikan gaji 50,000 *[[koku]]* setahun, pinjaman 30,000 *[[ryō]]* untuk perjalanan, serta kenaikan pangkat kehormatan. Beliau berangkat ke Kyoto pada 27 Januari 1863 bersama 1,000 tentera Aizu, dan menetap di Konkaikōmyō-ji, Kurodani, di mana beliau disambut dengan baik oleh pihak istana dan rakyat tempatan.

Sepanjang tempoh perkhidmatannya, Katamori menghadapi cabaran kerana penduduk Kyoto tidak biasa dengan Aizu. Beliau menggunakan unit rondaan bandar, termasuk pengikutnya sendiri dan kumpulan sewaan seperti *[[Shinsengumi]]*, serta kumpulan lain seperti *[[Mimawarigumi]]*, untuk menegakkan keamanan. Katamori turut terlibat dalam beberapa peristiwa penting, termasuk rampasan kuasa 30 September (atau 18 Ogos) dan Insiden Kinmon, yang melibatkan pertempuran antara tentera Shogun termasuk Aizu menentang Domain Chōshū. Beliau juga memainkan peranan tegas dalam Ekspedisi Chōshū Pertama dan Ekspedisi Kedua, yang menyebabkan meningkatnya permusuhan Chōshū terhadap Katamori dan Domain Aizu.

Katamori berkhidmat sebagai *Shugoshoku* dari tahun 1862 hingga 1864, dan sekali lagi dari 1864 hingga 1868.

## Kegagalan Koloni Sutera California

Katamori tidak bersetuju dengan dasar tutup pintu Tokugawa dan menyokong idea politik "Etika Timur dan Sains Barat". Beliau mengupah diplomat Prusia, John Henry Schnell sebai penasihat dan pedagang untuk melatih tenteranya menggunakan senjata moden Barat.

Apabila kekuasaan *[[Bakufu]]* merosot, Katamori membiayai Schnell untuk melarikan diri ke California bersama beberapa samurai dan keluarga mereka, dengan tujuan menubuhkan Koloni Teh dan Sutera Wakamatsu, iaitu koloni Jepun pertama di Amerika pada tahun 1869. Malangnya, kejatuhan Domain Aizu menyebabkan Katamori tidak dapat mengekalkan sokongan terhadap koloni itu, dan koloni tersebut gagal dalam tempoh dua tahun.

Secara keseluruhan, 22 orang Jepun yang terdiri daripada samurai, petani, dan pedagang cuba bertani di tanah seluas 640 ekar, tetapi tanaman pokok mulberi dan pokok teh tidak sesuai dengan tanah asing. Koloni itu bertahan kurang daripada dua tahun, dan pada tahun 1871 Katamori terpaksa menghentikan usaha tersebut; pengikutnya sama ada kembali ke Jepun atau berpindah ke tempat lain.

## Perang Boshin

Selepas Pertempuran Toba–Fushimi, Katamori berusaha mencapai penyelesaian secara aman dengan beberapa kali memohon maaf kepada Istana Imperial dan menyerahkan surat penyerahan secara rasmi kepada Putera Rinnoji no Miya Yoshihisa. Bagaimanapun, kerajaan Meiji baru yang terutama terdiri daripada golongan Chōshū dan Satsuma enggan mengendahkan usahanya, kerana mereka memendam dendam terhadap peranan Katamori sebagai Pesuruhjaya Ketenteraan.

Walaupun *[[Ōuetsu Reppan Dōmei]]* yang merangkumi kebanyakan domain di utara Jepun bertindak menyokong Domain Aizu dan Katamori, mereka akhirnya tewas dalam Pertempuran Aizu. Selepas beberapa tahun di bawah tahanan rumah di Tokyo, nyawa Katamori diselamatkan. Beliau kemudiannya menjadi ketua *[[kannushi]]* di Kuil Nikkō Tōshō-gū. Katamori meninggal dunia pada 5 Disember 1893 dan dimakamkan mengikut upacara Shinto, menerima nama kebaktian selepas kematian, *Masane-reishin* (忠誠雲神).

Pewarisnya, Matsudaira Nobunori diambil sebagai anak angkat dari keluarga Mito-Tokugawa. Namun begitu, Nobunori meninggalkan keluarga Aizu-Matsudaira selepas Pemulihan Meiji untuk memberi laluan kepada Matsudaira Kataharu, anak kandung pertama Katamori daripada salah seorang gundiknya (Saku atau Kiyo), menjadi pewaris keluarga. Kepimpinan keluarga kemudian diteruskan kepada adik Kataharu, Morio, dan seterusnya kepada anak Morio, Matsudaira Morisada, yang menjadi ketua Aizu-Matsudaira sehingga meninggal dunia pada tahun 2011.

## Lihat juga
* Matsudaira Teru
* Matsudaira Sadaaki
* Saigō Tanomo
* Ōuetsu Reppan Dōmei
* *[[Yae no Sakura]]*

## Catatan

## Rujukan
* Beasley, William G. (1955).  ''Select Documents on Japanese Foreign Policy, 1853–1868.'' London: Oxford University Press; reprinted by RoutledgeCurzon, London, 2001.   (cloth)
*Noguchi Shin'ichi, *Aizu-han* Tokyo: Gendai Shokan, 2005 ()
* Stephane Lun 倫世豪. *A Guide on Shinsengumi: the background and management*. 2021 Kindle Paperwhite version. Amazon.com
*Tsunabuchi Kenjo, ed. *Matsudaira Katamori no Subete* Tokyo: Shin Jinbutsu Oraisha, 1984 ()
*Yamakawa Hiroshi, *Kyoto Shugoshoku Shimatsu* Tokyo: Heibonsha, 1965 (reprint of 1911 original)
*Nakamura Akihiko, *Matsudaira Katamori wa Choteki ni Arazu* Tokyo: Chuokoronsha, 2000.　()
*Kobiyama Rokurō, *Matsudaira Katamori no Shogai: Shashinshu* Tokyo: Shin Jinbutsu Oraisha, 2003. ()

## Pautan luar
* SHINSENGUMI 新選組 Shinsengumi Website
*http://www.shinsengumihq.com
*Genealogy of Aizu lords (in Japanese), including Katamori
*The Shinsengumi and Matsudaira Katamori